Kokouksen alussa käytiin läpi saapunut posti, jonka jälkeen päästiin käsittelemään alueasiantuntijahakua kaudelle 1.8.2023-31.7.2026. Työvaliokunta haastatteli hakijat 16.3. Kokouksessa päätetiin ehdottaa alueasiantuntijan tehtävään Marko Varjosta. Alueasiantuntijan nimittää lopulta OAJ:n hallitus.

Seuraavaksi kävimme läpi vuosikokouksen asiakirjat ja kevätkokousjärjestelyt. Ansiomerkkihakemuksia ei ollut saapunut.

Talouskohdassa hyväksyttiin hallitukselle tulleet vaikuttamisavustushakemukset. Päätimme myös palkita toimistosihteeri hyvästä työstä. Päätimme palkita toimistosihteeriä viiden palkallisen työpäivän mittaisella vapaalla. Päätettiin myös muistaa OAJ Sysmän pitkäaikaista pääluottamusmiestä Jari Häkkistä. Päätettiin myös tukea kevätvaltuustossa OAJ Päijät-Hämeen valtuutettuja ohjelmanumeron järjestämisessä.

Koulutusosiossa käytiin läpi tapahtumakalenteri. Keskusteltiin kevään koulutus- ja vaikuttamistoiminnasta.

Eduskuntavaalivaikuttamisen eri tapahtumia käytiin läpi. Palaute tapahtumista oli hyvää. Vaalitapahtumista on viestitty aktiivisesti yhdistyksen somessa. Yhdistyksen postaukset ovat saaneet jopa n. 1200 katselijaa ja OAJ Päijät-Häme on näkynyt useasti OAJ:n mediaseurannassa. Marko Varjos, Mikko Tähkänen ja Heli Pohjonen kävivät tapaamassa ehdokkaita Lahdenja Kärkölän markkinoilla. Hallituskokoonpanon ja varajäsenten vaalivideoita julkaistaan ennakkoäänestysviikolla. Sen lisäksi “vaalikalenterissa” ilmestyy Lahden varhaiskasvatuksen opettajien vaalivideoita sekä Väli-Suomen alueyhdistysten Ainutlaatuinen-videot. Jäsenten selfie-kilpailun palkinnot arvottiin. Yhdistysten vaalikilpailun voittaja on Lavot ry ja toinen muistaminen menee Asikkalan py:lle.

Päätettiin muistaa valittuja kansanedustajia yhdessä OAJ Kanta-Hämeen kanssa aineettomalla lahjalla.

Huhtikuun blogina Opettajan aikaa tuhlataan, Marko Varjos. Toukokuussa on työsuojeluteema, työsuojeluverkoston jäsen Alueasiantuntija. Marko Varjos on kirjoittanut mielipidekirjoituksen ESS:n ja HS:n. Heli Pohjonen on lähettänyt ESS:n Meidän juttu -kirjoituksen aktiivien ja ehdokkaiden vaali-illasta.

Edunvalvonnassa allekirjoitettiin neuvottelupyyntö suunnitteluopettajan työajasta. Lahden perusopetuksen pääluottamusmieheksi on valittu Jussi Anttila ja varhaiskasvatuksen pääluottamusmieheksi Liisa Vehviläinen. VAKA:ssa on avoimen varhaiskasvatuksen sopimussiirto kesken. Lahden pääsopijajärjestöt jättivät neuvonpitopyynnön, aiheena virka- ja työehtosopimuksen tulkintaerimielisyys liittyen henkilökohtaisten lisien jakojen oikeellisuuteen. Myös palkankorjausvaatimus kesken OVTES:n osio G:n palkkausjärjestelmämääräyksiin perustuvan paikallisen palkkausjärjestelmän noudattamisasia ja erimielisyys koskien virantoimitusvelvollisuuden muutosta ja tehtäväkohtaisen palkan tarkistamista määräajaksi työn vaativuudessa tapahtuneen muutoksen perusteella. Lisäksi käsittelyssä on Vaka:n maisterihinnoittelu. Ammatillisella puolella on paikallisneuvottelut alussa. TSA-järjestelmän määräaikainen kokeilu lopetetaan 2023 lopussa. Luottamusmiesvaalit on käyty. PLM Marko Varjos, LM:t Paula Tervamäki, Arto Krupula, Jari Vanhanen.

OAJ:n valtuustossa on keskusteltu opiskelijajäsenten määrästä ja suhteesta valtuustossa, tästä tulossa äänestys. Yhtenäisyys- ja arvostusprojekti ollut käynnissä ja laajenee koko valtuustoa koskevaksi.

Paikallisneuvottelupyyntönä paikallisneuvotteluoikeuksien myöntäminen koulutuskeskus Salpauksen paikalliserien jakamista varten vuoden 2023 osalta sekä TSA-järjestelmän muutosten sopimisesta pääluottamusmies Marko Varjokselle sekä luottamusmiehille Paula Tervamäki, Arto Krupula ja Pasi Tolonen.

Tiivistelmän laatinut Sanna Multala